phoneee/thai-legal-corpus huggingface dataset:
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลหนองนาง อำเภอท่าบ่อ จังหวัดหนองคายให้เป็นเขตโครงการจัดรูปที่ดินพ.ศ. ๒๕๕๖ ภูมิพลอดุลยเดชป.ร.ให้ไว้ ณวันที่ ๓๑ กรกฎาคม พ.ศ. ๒๕๕๖เป็นปีที่ ๖๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดิน ในท้องที่ตำบลหนองนาง อำเภอท่าบ่อจังหวัดหนองคาย ให้เป็นเขตโครงการจัดรูปที่ดินอาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยและมาตรา ๒๔ วรรคหนึ่ง แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลหนองนาง อำเภอท่าบ่อ จังหวัดหนองคาย ให้เป็นเขตโครงการจัดรูปที่ดินพ.ศ. ๒๕๕๖มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ที่ดินในเขตท้องที่ตำบลหนองนาง อำเภอท่าบ่อ จังหวัดหนองคายภายในแนวเขตตามแผนที่ท้ายพระราชกฤษฎีกานี้ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้เป็นเขตโครงการจัดรูปที่ดินมาตรา ๔ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการยิ่งลักษณ์ ชินวัตรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดิน ในท้องที่ตำบลหนองนางอำเภอท่าบ่อ จังหวัดหนองคาย ให้เป็นเขตโครงการจัดรูปที่ดิน พ.ศ. ๒๕๕๖๒.บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลหนองนาง อำเภอท่าบ่อ จังหวัดหนองคาย ให้เป็นเขตโครงการจัดรูปที่ดินพ.ศ. ๒๕๕๖(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรมในท้องที่ตำบลหนองนาง อำเภอท่าบ่อ จังหวัดหนองคายและได้สอบถามความสมัครใจจากเจ้าของที่ดินแล้วเจ้าของที่ดินมีจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้สมควรกำหนดเขตที่ดินในท้องที่ดังกล่าวให้เป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ปริยานุช/ผู้จัดทำ๒๓ สิงหาคม๒๕๕๖ปณตภร/ผู้ตรวจ๒๖ สิงหาคม๒๕๕๖[๑] ราชกิจจานุเบกษาเล่ม ๑๓๐/ตอนที่ ๗๒ ก/หน้า ๔/๒๑ สิงหาคม ๒๕๕๖
ประกาศสำนักนายกรัฐมนตรีเรื่องกำหนดให้การเวนคืนอสังหาริมทรัพย์ในท้องที่ตำบลหนองแสงตำบลอาจสามารถ ตำบลในเมืองและตำบลหนองญาติอำเภอเมืองนครพนม จังหวัดนครพนมเป็นกรณีที่มีความจำเป็นโดยเร่งด่วน[๑] ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลหนองแสงตำบลอาจสามารถ ตำบลในเมือง และตำบลหนองญาติ อำเภอเมืองนครพนม จังหวัดนครพนม พ.ศ.๒๕๕๘ เพื่อสร้างทางหลวงชนบท สายเชื่อมทางหลวงแผ่นดินหมายเลข ๒๑๒ นั้นอธิบดีกรมทางหลวงชนบทผู้เป็นเจ้าหน้าที่เวนคืนตามพระราชกฤษฎีกาดังกล่าวเห็นว่าการสร้างทางหลวงชนบทสายดังกล่าวเป็นกรณีที่มีความจำเป็นโดยเร่งด่วนเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคมอาศัยอำนาจตามความในมาตรา๑๓ วรรคหนึ่ง แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ประกอบกับมาตรา ๖๘/๑ แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙ คณะรัฐมนตรีโดยมติเมื่อวันที่ ๒๔ เมษายน พ.ศ. ๒๕๖๑จึงกำหนดให้การเวนคืนอสังหาริมทรัพย์ ตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลหนองแสง ตำบลอาจสามารถ ตำบลในเมือง และตำบลหนองญาติ อำเภอเมืองนครพนมจังหวัดนครพนม พ.ศ. ๒๕๕๘ เป็นกรณีที่มีความจำเป็นโดยเร่งด่วนเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ ได้ประกาศณ วันที่ ๑๓ มิถุนายน พ.ศ. ๒๕๖๑พลเอกประยุทธ์ จันทร์โอชานายกรัฐมนตรีพิมพ์มาดา/จัดทำ๑๕สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๔๒ ง/หน้า ๓/๒๐ มิถุนายน ๒๕๖๑
ข้อบังคับเจ้าพนักงานจราจรจังหวัดนครปฐมข้อบังคับเจ้าพนักงานจราจรจังหวัดนครปฐมว่าด้วยการห้ามจอดรถทุกชนิดบนถนนข้างวัง ด้วยการจราจรบนถนนข้างวังบริเวณหน้าสำนักงานตำรวจภูธรภาค ๗มีการจราจรคับคั่งจนเกิดปัญหาการจราจร โดยเฉพาะในชั่วโมงเร่งด่วนสาเหตุเกิดจากถนนคับแคบแต่มีปริมาณรถผ่านไปมามากและปัจจัยสำคัญที่ทำให้เกิดปัญหาคือการจอดรถไม่เป็นระเบียบและจอดรถผิดกฎหมายประชาชนทั่วไปไม่ได้รับความสะดวกปลอดภัยในการจราจรอาศัยอำนาจตามความในมาตรา ๑๓๙ (๒) และ (๕)แห่งพระราชบัญญัติจราจรทางบก พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับข้อ ๕ของคำสั่งกระทรวงมหาดไทย ที่ ๓๘๗/๒๕๔๑ เรื่องแต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ ลงวันที่ ๑๔สิงหาคม ๒๕๔๑ ผู้บังคับการตำรวจภูธรจังหวัดนครปฐมในฐานะเจ้าพนักงานจราจรจังหวัดนครปฐมจึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับเจ้าพนักงานจราจรจังหวัดนครปฐมว่าด้วยการห้ามจอดรถทุกชนิดบนถนนข้างวังข้อ ๒ ห้ามจอดรถทุกชนิดบนถนนข้างวังเฉพาะฝั่งสำนักงานตำรวจภูธรภาค๗ ตลอดแนวรั้ว (ระยะทาง ๔๓๕ เมตร) ระหว่างเวลา ๐๖.๐๐ - ๐๙.๐๐ น. และ ๑๕.๐๐ - ๑๘.๐๐น. ยกเว้นวันหยุดราชการข้อ ๓ ข้อบังคับระเบียบ ประกาศใดที่ขัดต่อข้อบังคับนี้ให้ยกเลิกและให้ใช้ข้อบังคับนี้แทนทั้งนี้ ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๒๓ พฤษภาคม พ.ศ. ๒๕๕๔พลตำรวจตรีพศิน นกสกุลผู้บังคับการตำรวจภูธรจังหวัดนครปฐมเจ้าพนักงานจราจรจังหวัดนครปฐมปริยานุช/ผู้จัดทำ๒๙ มิถุนายน๒๕๕๔ณัฐวดี/ตรวจ๒๙ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๖๗ ง/หน้า ๒๗/๑๗ มิถุนายน ๒๕๕๔
ที่ นร 1004.1/ว 13 สํานักงาน ก.พ.ถนนติวานนท์ จังหวัดนนทบุรี 110002 กันยายน 2556 เรื่อง การคัดเลือกบุคลากรภาครัฐเพื่อรับทุนรัฐบาลไปศึกษาวิชา ณ ต่างประเทศเรียน (เวียนกระทรวง กรม หน่วยงานของรัฐ)สิ่งที่ส่งมาด้วย 1. หลักเกณฑ์ และวิธีดําเนินการคัดเลือกบุคลากรภาครัฐเพื่อรับทุนรัฐบาลไปศึกษาวิชา ณ ต่างประเทศ 2. ตัวอย่างประกาศรับสมัครอื่นๆ - ด้วยมาตรา 8 (8) แห่งพระราชบัญญัติระเบียบข้าราชการพลเรือน พ.ศ. 2551 บัญญัติให้ ก.พ. มีอํานาจหน้าที่ในการกําหนดนโยบายและออกระเบียบเกี่ยวกับทุนเล่าเรียนหลวงและทุนของรัฐบาลให้สอดคล้องกับนโยบายการบริหารทรัพยากรบุคคลของข้าราชการฝ่ายพลเรือน ตลอดจนจัดสรรผู้รับทุนที่สําเร็จการศึกษาแล้วเข้ารับราชการในกระทรวงและกรมหรือหน่วยงานของรัฐ ก.พ. จึงอาศัยอํานาจตามความในมาตราดังกล่าว กําหนดแนวทางการดําเนินการคัดเลือกบุคลากรภาครัฐเพื่อรับทุนรัฐบาลไปศึกษาวิชา ณ ต่างประเทศ สําหรับทุนพัฒนาข้าราชการหรือเจ้าหน้าที่ของรัฐที่ ก.พ. จัดสรรให้ส่วนราชการหรือหน่วยงานของรัฐ ดังต่อไปนี้ 1. การคัดเลือกบุคลากรภาครับเพื่อรับทุนรัฐบาลไปศึกษาวิชา ณ ต่างประเทศ สําหรับทุนพัฒนาข้าราชการหรือเจ้าหน้าที่ของรัฐที่ ก.พ. จัดสรรให้ส่วนราชการหรือหน่วยงานของรัฐ ให้ดําเนินการตามหลักเกณฑ์ และวิธีดําเนินการคัดเลือกบุคลากรภาครัฐเพื่อรับทุนรัฐบาลไปศึกษาวิชา ณ ต่างประเทศ ตามสิ่งที่ส่งมาด้วย 1 โดยมีตัวอย่างประกาศรับสมัคร ตามสิ่งที่ส่งมาด้วย 2 2. กรณีใดที่ไม่อาจดําเนินการตามหลักเกณฑ์ และวิธีดําเนินการคัดเลือกบุคลากรภาครัฐเพื่อรับทุนรัฐบาลไปศึกษาวิชา ณ ต่างประเทศตาม 1 ให้เสนอ ก.พ. พิจารณาเป็นรายกรณี 3. ให้หลักเกณฑ์ และวิธีดําเนินการคัดเลือกบุคลากรภาครัฐเพื่อรับทุนไปศึกษาวิชา ณ ต่างประเทศนี้มีผลใช้บังคับตั้งแต่บัดนี้เป็นต้นไป จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและหน่วยงานของรัฐทราบด้วยแล้วผู้มีอํานาจลงนาม - ขอแสดงความนับถือ (นายนนทิกร กาญจนะจิตรา)เลขาธิการ ก.พ.อื่นๆ - ศูนย์สรรหาและเลือกสรรโทร. 0 2547 1911, 0 2547 1915โทรสาร 0 2547 1346
ประกาศกระทรวงการคลังประกาศกระทรวงการคลังเรื่องกำหนดสินค้า ประเภทที่ ๐๕.๙๐ ในตอนที่ ๕รถยนต์ตามพิกัดอัตราภาษีสรรพสามิต------------------- อาศัยอำนาจตามความในพิกัดอัตราภาษีสรรพสามิตประเภทที่ ๐๕.๙๐ ท้ายพระราชบัญญัติพิกัดอัตราภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติพิกัดอัตราภาษีสรรพสามิต (ฉบับที่ ๓) พ.ศ. ๒๕๓๔รัฐมนตรีว่าการกระทรวงการคลัง ประกาศกำหนดสินค้าตามรายการในพิกัดอัตราภาษีสรรพสามิตไว้ ดังต่อไปนี้ ข้อ๑ ประเภทที่ ๐๕.๙๐ ในตอนที่ ๕รถยนต์ "(๑)รถยนต์กระบะที่ออกแบบสำหรับให้มีน้ำหนักรถรวมน้ำหนักบรรทุกไม่เกิน ๔,๐๐๐ กิโลกรัม" ข้อ๒ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศณ วันที่ ๔ พฤศจิกายน พ.ศ. ๒๕๔๐ โฆสิต ปั้นเปี่ยมรัษฎ์ รัฐมนตรีว่าการกระทรวงการคลัง[รก.๒๕๔๐/พ๑๐๓ง/๗/๔ พฤศจิกายน ๒๕๔๐] จารุวรรณ/แก้ไข ๒๒กรกฎาคม ๒๕๔๕ A+B(C)
คำพิพากษาศาลฎีกาที่ 2475/2536หลักกฎหมาย: เหตุคดีนี้เกิดที่อำเภอตรอน และพนักงานสอบสวนสถานีตำรวจภูธรอำเภอตรอนยืนยันว่าเป็นผู้สอบสวน ซึ่งจำเลยที่ 2 มิได้ซักค้านในข้อนี้เพื่อให้เห็นว่าการสอบสวนไม่ชอบแต่อย่างใด จึงฟังได้ว่ามีการสอบสวนโดยชอบแล้วโจทก์มีอำนาจฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 2475/2536พนักงานอัยการจังหวัดอุตรดิตถ์โจทก์นายมานะ โพธิ์ศรี กับพวกจำเลย ป.วิ.อ. ม. 120เหตุคดีนี้เกิดที่อำเภอตรอน และพนักงานสอบสวนสถานีตำรวจภูธรอำเภอตรอนยืนยันว่าเป็นผู้สอบสวน ซึ่งจำเลยที่ 2 มิได้ซักค้านในข้อนี้เพื่อให้เห็นว่าการสอบสวนไม่ชอบแต่อย่างใด จึงฟังได้ว่ามีการสอบสวนโดยชอบแล้วโจทก์มีอำนาจฟ้อง(กู้เกียรติ สุนทรบุระ-บุญส่ง วรรณกลาง-ประพัฒน์ อุชุภาพ)ศาลจังหวัดอุตรดิตถ์ - นายวิชาญ ศิริเศรษฐ์ศาลอุทธรณ์ภาค ๒ - นายสุวัตร์ สุขเกษมแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 2475/2536พนักงานอัยการจังหวัดอุตรดิตถ์โจทก์นายมานะ โพธิ์ศรี กับพวกจำเลย ป.วิ.อ. ม. 120เหตุคดีนี้เกิดที่อำเภอตรอน และพนักงานสอบสวนสถานีตำรวจภูธรอำเภอตรอนยืนยันว่าเป็นผู้สอบสวน ซึ่งจำเลยที่ 2 มิได้ซักค้านในข้อนี้เพื่อให้เห็นว่าการสอบสวนไม่ชอบแต่อย่างใด จึงฟังได้ว่ามีการสอบสวนโดยชอบแล้วโจทก์มีอำนาจฟ้อง(กู้เกียรติ สุนทรบุระ-บุญส่ง วรรณกลาง-ประพัฒน์ อุชุภาพ)ศาลจังหวัดอุตรดิตถ์ - นายวิชาญ ศิริเศรษฐ์ศาลอุทธรณ์ภาค ๒ - นายสุวัตร์ สุขเกษมแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 482/2477หลักกฎหมาย: ฎีกาว่าศาลล่างวินิจฉัยผิดต่อกระบวน วิธีพิจารณาแต่ไม่แสดงว่าผิดอย่างไรเป็นปัญหาข้อเท็จจริงฎีกาไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 482/2477 พ.ร.บ.ลักษณฎีกาอุทธรณ์ พ.ศ.2469 ม. 3ฎีกาว่าศาลล่างวินิจฉัยผิดต่อกระบวน วิธีพิจารณาแต่ไม่แสดงว่าผิดอย่างไรเป็นปัญหาข้อเท็จจริงฎีกาไม่ได้()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 482/2477 พ.ร.บ.ลักษณฎีกาอุทธรณ์ พ.ศ.2469 ม. 3ฎีกาว่าศาลล่างวินิจฉัยผิดต่อกระบวน วิธีพิจารณาแต่ไม่แสดงว่าผิดอย่างไรเป็นปัญหาข้อเท็จจริงฎีกาไม่ได้()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 111939. คำพิพากษาศาลฎีกาที่ 481/2477 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 481/2477()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงการท่องเที่ยวและกีฬาประกาศกระทรวงการท่องเที่ยวและกีฬาเรื่อง รายชื่อสารต้องห้ามประจำปี พ.ศ. ๒๕๖๐[๑] ด้วยองค์การต่อต้านการใช้สารต้องห้ามโลก(World Anti-Doping Agency : WADA) ได้ประกาศกำหนดรายชื่อสารต้องห้าม ประจำปีค.ศ. 2017 (Prohibited List 2017)โดยให้มีผลใช้บังคับตั้งแต่วันที่ ๑ มกราคม ๒๕๖๐เพื่อให้เป็นไปตามคำประกาศดังกล่าวอาศัยอำนาจตามความในมาตรา ๒๐ แห่งพระราชบัญญัติควบคุมการใช้สารต้องห้ามทางการกีฬาพ.ศ. ๒๕๕๕ รัฐมนตรีว่าการกระทรวงการท่องเที่ยวและกีฬา จึงประกาศรายชื่อสารต้องห้ามประจำปี พ.ศ. ๒๕๖๐ โดยมีรายชื่อตามท้ายประกาศนี้ประกาศ ณ วันที่ ๒ธันวาคม พ.ศ. ๒๕๕๙กอบกาญจน์ วัฒนวรางกูรรัฐมนตรีว่าการกระทรวงการท่องเที่ยวและกีฬา[เอกสารแนบท้าย]๑. รายชื่อสารต้องห้ามประจำปี ๒๕๖๐ สารและวิธีการต้องห้ามที่ห้ามใช้ตลอดเวลา (ทั้งในและนอกการแข่งขัน)(ดูข้อมูลจากภาพกฎหมาย)ปริยานุช/จัดทำ๒๗ ธันวาคม๒๕๕๙ชวัลพร/ตรวจ๓ กุมภาพันธ์๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๓๐๔ ง/หน้า ๔/๒๓ ธันวาคม ๒๕๕๙
ประกาศกระทรวงอุตสาหกรรมฉบับที่ 4648 (พ.ศ. 2557)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมบริภัณฑ์ไฟฟ้าทางการแพทย์ เล่ม 1 : ข้อกําหนดทั่วไปด้านความปลอดภัยมูลฐานและสมรรถนะที่สําคัญ-------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมบริภัณฑ์ไฟฟ้าทางการแพทย์ เล่ม 1 : ข้อกําหนดทั่วไป ด้านความปลอดภัยมูลฐานและสมรรถนะที่สําคัญ มาตรฐานเลขที่ มอก. 2629 เล่ม 1 - 2557 ไว้ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 23 กันยายน พ.ศ. 2557 จักรมณฑ์ ผาสุกวนิชรัฐมนตรีว่าการกระทรวงอุตสาหกรรม
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๘๗๔ (พ.ศ. ๒๕๕๑)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๑ ในเขตกรุงเทพมหานครและจังหวัดที่มีเส้นทางต่อเนื่องสายที่๓๕ วัดสน-เสาชิงช้า เป็น สถานีขนส่งผู้โดยสารกรุงเทพ ฯ (ตลิ่งชัน)-วัดสน[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๔๐๒ (พ.ศ. ๒๕๔๖) ประกาศ ณ วันที่ ๒๒ กันยายน ๒๕๔๖ กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ๓๕ สาธุประดิษฐ์-เสาชิงช้าเป็น วัดสน-เสาชิงช้า นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวอาศัยอำนาจตามความในมาตรา ๑๙ (๒)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางในการประชุมครั้งที่ ๖/๒๕๕๑ เมื่อวันที่ ๘ เมษายน ๒๕๕๑ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสารหมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ๓๕ วัดสน-เสาชิงช้าเป็น สถานีขนส่งผู้โดยสารกรุงเทพฯ (ตลิ่งชัน)-วัดสน โดยให้ใช้รายละเอียดเส้นทางดังต่อไปนี้สายที่๓๕ สถานีขนส่งผู้โดยสารกรุงเทพฯ (ตลิ่งชัน) - วัดสนจากสถานีขนส่งผู้โดยสารกรุงเทพฯ (ตลิ่งชัน)ไปวัดสน เริ่มต้นจากสถานีขนส่งผู้โดยสารกรุงเทพฯ (ตลิ่งชัน) ไปตามถนนบรมราชชนนีถนนสมเด็จพระปิ่นเกล้า ข้ามสะพานสมเด็จพระปิ่นเกล้า ไปตามถนนราชดำเนินกลางแยกขวาไปตามถนนดินสอ แยกขวาไปตามถนนบำรุงเมือง แยกซ้ายไปตามถนนตีทองแยกซ้ายไปตามถนนเจริญกรุง แยกซ้ายไปตามถนนมิตรพันธ์ แยกขวาไปตามถนนไมตรีจิตแยกซ้ายไปตามถนนพระราม ๔ แยกขวาไปตามถนนมหาพฤฒาราม ถนนเจริญกรุง แยกซ้ายไปตามถนนสี่พระยาแยกขวาไปตามถนนนเรศ แยกขวาไปตามถนนสุรวงศ์ แยกซ้ายไปตามถนนเจริญกรุงแยกซ้ายไปตามถนนจันทน์ แยกขวาไปตามถนนสาธุประดิษฐ์ แยกขวาไปตามถนนพระราม ๓ข้ามสะพานกรุงเทพ ไปตามถนนมไหสวรรค์ แยกซ้ายไปตามถนนสมเด็จพระเจ้าตากสิน ถนนสุขสวัสดิ์จนสุดเส้นทางที่วัดสนจากวัดสนไปสถานีขนส่งผู้โดยสารกรุงเทพฯ(ตลิ่งชัน) เริ่มต้นจากวัดสน ไปตามถนนสุขสวัสดิ์ ถนนสมเด็จพระเจ้าตากสินแล้วไปตามเส้นทางเดิม ถึงถนนจันทน์ แยกขวาไปตามถนนเจริญกรุง แยกขวาไปตามถนนข้าวหลามแยกซ้ายไปตามถนนโปลิศสภา แยกซ้ายไปตามถนนพระราม ๔ แยกขวาไปตามถนนมิตรพันธ์แยกซ้ายไปตามถนนไมตรีจิต ถนนหลวง แยกขวาไปตามถนนมหาไชย แยกซ้ายไปตามถนนราชดำเนินกลางแล้วไปตามเส้นทางเดิม จนสุดเส้นทางที่สถานีขนส่งผู้โดยสารกรุงเทพฯ (ตลิ่งชัน)ประกาศณ วันที่ ๓๐ เมษายน พ.ศ. ๒๕๕๑ปิยะพันธ์จัมปาสุตรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางปริยานุช/ผู้จัดทำ๓กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนที่ ๗๓ ง/หน้า ๑๔๓/๒๖ มิถุนายน ๒๕๕๑
ประกาศสำนักนายกรัฐมนตรีประกาศสำนักนายกรัฐมนตรีเรื่องกำหนดให้การเวนคืนอสังหาริมทรัพย์เพื่อสร้างทางหลวงท้องถิ่นสายเชื่อมระหว่างถนนจรัญสนิทวงศ์กับถนนพุทธมณฑลสาย ๔เป็นกรณีที่มีความจำเป็นโดยเร่งด่วน[๑] ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงท้องถิ่น สายเชื่อมระหว่างถนนจรัญสนิทวงศ์กับถนนพุทธมณฑลสาย ๔พ.ศ. ๒๕๕๐ ในท้องที่แขวงบ้านช่างหล่อ แขวงบางขุนศรี เขตบางกอกน้อย แขวงคลองชักพระแขวงบางพรม แขวงบางเชือกหนัง เขตตลิ่งชัน แขวงทวีวัฒนา เขตทวีวัฒนา แขวงบางไผ่เขตบางแค กรุงเทพมหานคร และตำบลกระทุ่มล้ม อำเภอสามพราน จังหวัดนครปฐม แล้ว นั้นผู้ว่าราชการกรุงเทพมหานครผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่าการสร้างทางหลวงท้องถิ่นสายดังกล่าวเป็นกรณีที่มีความจำเป็นโดยเร่งด่วนเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคมดังนั้น อาศัยอำนาจตามความในมาตรา ๑๓ วรรคหนึ่งแห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ และมาตรา ๖๘/๑แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะรัฐมนตรีโดยมติเมื่อวันที่ ๑๗ มิถุนายน พ.ศ. ๒๕๕๑จึงกำหนดให้การเวนคืนอสังหาริมทรัพย์เพื่อสร้างทางหลวงท้องถิ่นสายเชื่อมระหว่างถนนจรัญสนิทวงศ์กับถนนพุทธมณฑลสาย ๔ ในท้องที่แขวงบ้านช่างหล่อแขวงบางขุนศรี เขตบางกอกน้อย แขวงคลองชักพระ แขวงบางพรม แขวงบางเชือกหนังเขตตลิ่งชัน แขวงทวีวัฒนา เขตทวีวัฒนา แขวงบางไผ่ เขตบางแค กรุงเทพมหานครและตำบลกระทุ่มล้ม อำเภอสามพราน จังหวัดนครปฐมตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงท้องถิ่นสายเชื่อมระหว่างถนนจรัญสนิทวงศ์กับถนนพุทธมณฑลสาย ๔ พ.ศ. ๒๕๕๐เป็นกรณีที่มีความจำเป็นโดยเร่งด่วนเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ ได้ประกาศณ วันที่ ๒๙ กรกฎาคม พ.ศ. ๒๕๕๑สมัครสุนทรเวชนายกรัฐมนตรีปริยานุช/ผู้จัดทำ๒กันยายน ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๔๓ ง/หน้า ๑/๒๗ สิงหาคม ๒๕๕๑
คำพิพากษาศาลฎีกาที่ 1590/2495หลักกฎหมาย: จำเลยปีนขึ้นไปบนม้าแล้วใช้มือโหนประตู จะปีนเข้าไปในบริษัท เผอิญได้ยินเสียงบังโคลนรถจักรยานของตำรวจกระทบกันดังขึ้น จำเลยทำการลักทรัพย์ไม่สำเร็จก็พากันหนีไป ดังนี้ เป็นการกระทำเข้าขั้นพยายามลักทรัพย์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1590/2495พนักงานอัยการกรมอัยการโจทก์นายจรัล ปริยานนท์ ที่ 1 นายฉอ้อน เรืองนาค ที่ 2จำเลยนายระเบียบ โกมล ที่ 3จำเลย กฎหมายลักษณะอาญา ม. 60, ม. 294, ม. 295จำเลยปีนขึ้นไปบนม้าแล้วใช้มือโหนประตู จะปีนเข้าไปในบริษัท เผอิญได้ยินเสียงบังโคลนรถจักรยานของตำรวจกระทบกันดังขึ้น จำเลยทำการลักทรัพย์ไม่สำเร็จก็พากันหนีไป ดังนี้ เป็นการกระทำเข้าขั้นพยายามลักทรัพย์(ดุลยการณ์โกวิท-ดุลยทัณฑ์ชนาณัติ-ประศาสน์วินิจฉัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1590/2495พนักงานอัยการกรมอัยการโจทก์นายจรัล ปริยานนท์ ที่ 1 นายฉอ้อน เรืองนาค ที่ 2จำเลยนายระเบียบ โกมล ที่ 3จำเลย กฎหมายลักษณะอาญา ม. 60, ม. 294, ม. 295จำเลยปีนขึ้นไปบนม้าแล้วใช้มือโหนประตู จะปีนเข้าไปในบริษัท เผอิญได้ยินเสียงบังโคลนรถจักรยานของตำรวจกระทบกันดังขึ้น จำเลยทำการลักทรัพย์ไม่สำเร็จก็พากันหนีไป ดังนี้ เป็นการกระทำเข้าขั้นพยายามลักทรัพย์(ดุลยการณ์โกวิท-ดุลยทัณฑ์ชนาณัติ-ประศาสน์วินิจฉัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงพาณิชย์ประกาศกระทรวงพาณิชย์เรื่องกำหนดแบบและวิธีการในการขอและการออกใบแทนใบอนุญาตหรือหนังสือรับรองการประกอบธุรกิจของคนต่างด้าวตามมาตรา ๒๑พ.ศ. ๒๕๔๖ อาศัยอำนาจตามความในมาตรา ๒๑ วรรคสี่แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ ประกอบกับมาตรา ๓๕ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติของกฎหมายรัฐมนตรีว่าการกระทรวงพาณิชย์ออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกระทรวงพาณิชย์เรื่อง กำหนดแบบและวิธีการในการขอและการออกใบแทนใบอนุญาตหรือหนังสือรับรองการประกอบธุรกิจของคนต่างด้าวตามมาตรา ๒๑ พ.ศ. ๒๕๔๖ข้อ๒[๑]ประกาศนี้ให้ใช้บังคับเมื่อพ้นสามสิบวันนับแต่วันประกาศในราชกิจจานุเบกษาเป็นต้นไปข้อ๓คนต่างด้าวที่ประสงค์จะขอรับใบแทนใบอนุญาตหรือหนังสือรับรองการประกอบธุรกิจให้ยื่นคำขอต่อนายทะเบียนตามแบบ ต.๘ ที่กำหนดไว้ท้ายประกาศนี้พร้อมด้วยเอกสารประกอบคำขอตามที่กำหนดไว้ในแบบ ต.๘ข้อ ๔[๒]การยื่นคำขอรับใบแทนใบอนุญาตหรือหนังสือรับรองการประกอบธุรกิจให้ยื่น ณ สถานที่ดังต่อไปนี้(๑)กรุงเทพมหานคร ให้ยื่น ณ กรมพัฒนาธุรกิจการค้า หรือ ณสถานที่อื่นตามที่อธิบดีประกาศกำหนด(๒)จังหวัดอื่น ให้ยื่น ณ สำนักงานพาณิชย์จังหวัด หรือ ณสถานที่อื่นตามที่อธิบดีประกาศกำหนดข้อ๕ใบแทนใบอนุญาตประกอบธุรกิจให้ใช้แบบ ต.๓ตามที่กำหนดไว้ในประกาศกระทรวงพาณิชย์ เรื่อง กำหนดแบบคำขอและใบอนุญาตประกอบธุรกิจของคนต่างด้าว ตามมาตรา ๑๗ พ.ศ. ๒๕๔๖ หรือแบบ ต.๕ตามที่กำหนดไว้ในประกาศกรมพัฒนาธุรกิจการค้า เรื่อง กำหนดแบบคำขอและใบอนุญาตประกอบธุรกิจของคนต่างด้าว ตามมาตรา ๗ พ.ศ. ๒๕๔๖ แล้วแต่กรณีโดยให้ระบุข้อความว่า ใบแทน ไว้ด้วยข้อ ๖ ใบแทนหนังสือรับรองการประกอบธุรกิจให้ใช้แบบ ต.๗ ตามที่กำหนดไว้ในประกาศกรมพัฒนาธุรกิจการค้า เรื่อง กำหนดแบบการแจ้งและหนังสือรับรองการประกอบธุรกิจของคนต่างด้าว พ.ศ. ๒๕๔๖ โดยให้ระบุข้อความว่า ใบแทน ไว้ด้วยประกาศ ณ วันที่ ๑๑กรกฎาคม พ.ศ. ๒๕๔๖อดิศัย โพธารามิกรัฐมนตรีว่าการกระทรวงพาณิชย์[เอกสารแนบท้าย]๑.แบบคำขอรับใบแทนใบอนุญาตหรือหนังสือรับรองการประกอบธุรกิจ ตามมาตรา ๒๑ แห่งพระราชบัญญัติการประกอบธุรกิจของคนต่างด้าวพ.ศ.๒๕๔๒ (แบบ ต.๘)(ดูข้อมูลจากภาพกฎหมาย)ประกาศกระทรวงพาณิชย์เรื่องกำหนดแบบและวิธีการในการขอและการออกใบแทนใบอนุญาตหรือหนังสือรับรองการประกอบธุรกิจของคนต่างด้าวตามมาตรา ๒๑ (ฉบับที่ ๒) พ.ศ. ๒๕๕๙[๓]ทั้งนี้ตั้งแต่วันที่ ๑ ตุลาคม ๒๕๕๙ เป็นต้นไปชนิกา/เพิ่มเติม๓๑ ตุลาคม ๒๕๕๙นุสรา/ตรวจ๒๖ ธันวาคม ๒๕๕๙ราชกิจจานุเบกษาเล่ม ๑๒๐/ตอนพิเศษ ๘๐ ง/หน้า ๑/๒๕ กรกฎาคม ๒๕๔๖[๒] ข้อ ๔ แก้ไขเพิ่มเติมโดยประกาศกระทรวงพาณิชย์ เรื่องกำหนดแบบและวิธีการในการขอและการออกใบแทนใบอนุญาตหรือหนังสือรับรองการประกอบธุรกิจของคนต่างด้าวตามมาตรา ๒๑ (ฉบับที่ ๒) พ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนพิเศษ ๒๔๐ ง/หน้า ๙/๑๙ ตุลาคม ๒๕๕๙
กฎกระทรวงกำหนดอัตราค่าใช้น้ำประเภทที่สองและประเภทที่สามที่ไม่ใช่น้ำจากทางน้ำชลประทานและไม่ใช่น้ำบาดาล พ.ศ. 2567กฎกระทรวง กำหนดอัตราค่าใช้น้ำประเภทที่สองและประเภทที่สาม ที่ไม่ใช่น้ำจากทางน้ำชลประทานและไม่ใช่น้ำบาดาล พ.ศ. ๒๕๖๗อาศัยอำนาจตามความในมาตรา ๕ วรรคหนึ่ง และมาตรา ๕๐ แห่งพระราชบัญญัติทรัพยากรน้ำ พ.ศ. ๒๕๖๑ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้ให้กำหนดอัตราค่าใช้น้ำประเภทที่สองและประเภทที่สามลูกบาศก์เมตรละ ๐.๓๗๓ บาทให้ไว้ ณ วันที่ ๒๒ มกราคม พ.ศ. ๒๕๖๗ พลตำรวจเอก พัชรวาท วงษ์สุวรรณ รัฐมนตรีว่าการกระทรวงทรัพยากรธรรมชาติและสิ่งแวดล้อมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕๐ แห่งพระราชบัญญัติทรัพยากรน้ำ พ.ศ. ๒๕๖๑บัญญัติให้อัตราค่าใช้น้ำประเภทที่สองและประเภทที่สามที่ไม่ใช่น้ำจากทางน้ำชลประทานตามกฎหมายว่าด้วยการชลประทานและไม่ใช่น้ำบาดาลตามกฎหมายว่าด้วยน้ำบาดาลเป็นไปตามที่รัฐมนตรีว่าการกระทรวงทรัพยากรธรรมชาติและสิ่งแวดล้อมกำหนดในกฎกระทรวง จึงจำเป็นต้องออกกฎกระทรวงนี้
ประกาศคณะกรรมการกํากับตลาดทุนที่ ทน. 43/2561เรื่อง การจดทะเบียนกองทรัพย์สินเป็นกองทุนรวมและการแก้ไขเพิ่มเติมรายการทางทะเบียน(ฉบับที่ 4)\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ 1 ให้ยกเลิกความใน (1) ของข้อ 9 แห่งประกาศคณะกรรมการกํากับตลาดทุนที่ ทน. 10/2554 เรื่อง การจดทะเบียนกองทรัพย์สินเป็นกองทุนรวม และการแก้ไขเพิ่มเติมรายการทางทะเบียน ลงวันที่ 10 พฤษภาคม พ.ศ. 2554 และให้ใช้ความต่อไปนี้แทน"(1) เมื่อมีการเพิ่มเงินทุนจดทะเบียน ให้ยื่นคําขอแก้ไขเพิ่มเติมเงินทุนจดทะเบียนเป็นหนังสือภายในสิบห้าวันทําการนับแต่วันปิดการเสนอขายหน่วยลงทุนเพื่อการเพิ่มเงินทุนจดทะเบียน เว้นแต่ในกรณีกองทุนรวมโครงสร้างพื้นฐานที่เสนอขายหน่วยลงทุนต่อผู้ลงทุนหลักโดยเฉพาะเจาะจง (cornerstone investor) โดยการกันหน่วยลงทุนบางส่วนที่จะเสนอขายต่อประชาชนเป็นการทั่วไป ให้ยื่นคําขอแก้ไขเพิ่มเติมเงินทุนจดทะเบียนเป็นหนังสือภายในสิบห้าวันทําการนับแต่วันปิดการเสนอขายหน่วยลงทุนต่อประชาชนเป็นการทั่วไป"ข้อ 2 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2561 เป็นต้นไปประกาศ ณ วันที่ 11 มิถุนายน พ.ศ. 2561(นายรพี สุจริตกุล)เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน